title: Komission päätös, annettu 27 päivänä heinäkuuta 2017, radikalisoitumista käsittelevän komission korkean tason asiantuntijaryhmän perustamisesta

text:
               3.8.2017

               FI

               Euroopan unionin virallinen lehti

               C 252/3

         KOMISSION PÄÄTÖS,
   annettu 27 päivänä heinäkuuta 2017,
   radikalisoitumista käsittelevän komission korkean tason asiantuntijaryhmän perustamisesta
   (2017/C 252/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               On tarpeen tehostaa toimia, joilla ehkäistään ja torjutaan väkivaltaisiin ääriliikkeisiin ja terrorismiin johtavaa radikalisoitumista sekä parannetaan kaikkien keskeisten sidosryhmien välistä koordinointia ja yhteistyötä. Tämänsuuntaisia kehotuksia on esitetty muun muassa Euroopan turvallisuusagendassa
                   (1), komission tiedonannossa radikalisoitumisen ehkäisemisestä
                   (2), tarkistetussa EU:n strategiassa radikalisoitumisen ja terrorismiin värväyksen torjumiseksi (3) sekä keskeisissä asiaa koskevissa neuvoston päätelmissä (4). Komissio tarvitsee toimien tehostamisen tueksi korkean tason asiantuntemusta, ja sitä varten on perustettava neuvoa-antava elin.

               (2)

               Sen takia on tarpeen perustaa korkean tason ryhmä asiantuntijoista, joilla on kokemusta radikalisoitumisen ehkäisemisestä ja torjumisesta, ja määritellä ryhmän tehtävät ja kokoonpano.

               (3)

               Asiantuntijaryhmän olisi osallistuttava unionin ennalta ehkäisevien politiikkojen, välineiden ja aloitteiden kehittämiseen ja toteuttamiseen muun muassa laatimalla suuntaviivat ja suositukset radikalisoitumisen ehkäisemistä ja torjuntaa koskevia jatkotoimia varten sekä unionin että kansallisella tasolla ja tukemalla arviointityötä, jossa tarkastellaan tarvetta luoda ennaltaehkäisevään toimintaan unionin tasolla liittyviä jäsennellympiä yhteistyömekanismeja, ottaen huomioon myös toimien ulkoinen ulottuvuus.

               (4)

               Asiantuntijaryhmässä olisi oltava edustettuina keskeiset eurooppalaiset ja kansalliset näkemykset ja asiantuntemus, ja sen olisi koostuttava jäsenvaltioiden toimivaltaisten viranomaisten, Euroopan unionin lainvalvontayhteistyöviraston (Europol) (5), Euroopan unionin rikosoikeudellisen yhteistyön viraston (Eurojust) (6), Euroopan unionin perusoikeusviraston (7), Euroopan unionin lainvalvontakoulutusviraston (CEPOL) (8), radikalisoitumisen torjuntaverkoston osaamiskeskuksen (9), Euroopan ulkosuhdehallinnon (10) ja EU:n terrorismintorjunnan koordinaattorin (11) edustajista.

               (5)

               Unionin virastot tarjoavat ryhmässä asiantuntemustaan lainvalvonnan ja rikosoikeuden alalta ja ottavat samalla huomioon perusoikeuskysymykset ja tarpeen kehittää valmiuksia. Radikalisoitumisen torjuntaverkoston osaamiskeskuksella puolestaan on ainutlaatuinen asema unionin laajuisena itsenäisenä toimijana, joka ymmärtää käytännön toimijoiden tarpeet ja odotukset ja jolla on kokemusta kansainvälisestä sidosryhmäyhteistyöstä. Euroopan ulkosuhdehallinto tuo ryhmän työhön kokemuksensa ja asiantuntemuksensa unionin ulkoisista toimista, joiden alalla toisaalta hyödynnetään ja toisaalta edistetään yhteistyötä kolmansien maiden ja kansainvälisten järjestöjen kanssa. EU:n terrorismintorjunnan koordinaattorin asiantuntemus taas perustuu koordinaattorin kokonaisnäkemykseen asianmukaisista politiikkavälineistä.

               (6)

               Asiantuntijaryhmän jäseniä varten olisi vahvistettava tietojen luovuttamista koskevat säännöt.

               (7)

               On syytä vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,

         ON PÄÄTTÄNYT SEURAAVAA:
   1 artikla
   Kohde
   Perustetaan radikalisoitumista käsittelevä komission korkean tason asiantuntijaryhmä, jäljempänä ’ryhmä’.
   2 artikla
   Tehtävät
   Ryhmän tehtävänä on

               a)

               antaa neuvoja siitä, miten eri sidosryhmien keskinäistä ja erityisesti sidosryhmien ja jäsenvaltioiden välistä yhteistyötä voitaisiin parantaa kysymyksissä, jotka koskevat väkivaltaisiin ääriliikkeisiin ja terrorismiin johtavan radikalisoitumisen ehkäisemistä ja torjuntaa;

               b)

               neuvoa ja avustaa komissiota sen kehittäessä unionin politiikkoja, joilla ehkäistään ja torjutaan väkivaltaisiin ääriliikkeisiin ja terrorismiin johtavaa radikalisoitumista, muun muassa laatimalla periaatteita ja suosituksia, joissa otetaan asianmukaisesti huomioon EU:n tällä alalla rahoittaman nykyisen ja tulevan tutkimuksen tulokset, jotta voidaan toteuttaa kohdennettuja ja tuloksellisia toimenpiteitä, joilla ehkäistään ja torjutaan radikalisoitumista sekä unionin että kansallisella tasolla; tähän sisältyy myös unionin rahoitusohjelmien kohdennetumpi hyödyntäminen;

               c)

               neuvoa ja avustaa komissiota sen tarkastellessa mahdollisuuksia ottaa unionin tasolla jatkossa käyttöön jäsennellympiä yhteistyömekanismeja väkivaltaisiin ääriliikkeisiin ja terrorismiin johtavan radikalisoitumisen ehkäisemisen ja torjunnan alalla hyödyntämällä olemassa olevia lähestymistapoja parhaiden käytäntöjen vaihtoon, verkottumiseen ja sidosryhmien vaikutusmahdollisuuksien lisäämiseen.

         3 artikla
   Jäsenyys
   1.   Ryhmä koostuu seuraavista jäsenistä:

               a)

               jäsenvaltioiden toimivaltaiset viranomaiset,

               b)

               Euroopan unionin lainvalvontayhteistyövirasto,

               c)

               Euroopan unionin rikosoikeudellisen yhteistyön virasto,

               d)

               Euroopan unionin perusoikeusvirasto,

               e)

               Euroopan unionin lainvalvontakoulutusvirasto,

               f)

               radikalisoitumisen torjuntaverkoston osaamiskeskus,

               g)

               Euroopan ulkosuhdehallinto,

               h)

               EU:n terrorismintorjunnan koordinaattori.

         2.   Ryhmän jäsenet nimeävät yhden korkean tason edustajan ja yhden varajäsenen. Kutakin korkean tason edustajaa tai varaedustajaa voi avustaa yksi radikalisoitumisen ehkäisemisen asiantuntija.
   3.   Jäseniä, jotka eivät enää pysty osallistumaan tehokkaasti asiantuntijaryhmän toimintaan ja jotka eivät kyseisen komission osaston mielestä täytä Euroopan unionin toiminnasta tehdyn sopimuksen 339 artiklassa asetettuja edellytyksiä tai jotka eroavat, ei enää kutsuta osallistumaan ryhmän kokouksiin, ja heidät voidaan korvata jäljellä olevan toimikautensa ajaksi toisella jäsenellä.
   4 artikla
   Puheenjohtaja
   Ryhmän puheenjohtajana toimii komission muuttoliike- ja sisäasioiden pääosaston korkean tason edustaja.
   5 artikla
   Toiminta
   1.   Ryhmä toimii puheenjohtajansa pyynnöstä asiantuntijaryhmiä koskevien komission horisontaalisten sääntöjen (12), jäljempänä ’horisontaaliset säännöt’, 13 artiklan 1 kohdan mukaisesti.
   2.   Ryhmän kokoukset pidetään pääsääntöisesti komission tiloissa.
   3.   Muuttoliike- ja sisäasioiden pääosasto huolehtii sihteeripalveluista. Komission muiden osastojen virkamiehet, joita asia koskee, kutsutaan ryhmän ja sen alaryhmien kokouksiin.
   4.   Ryhmä voi muuttoliike- ja sisäasioiden pääosaston suostumuksella ja jäsentensä yksinkertaisella enemmistöllä päättää tehdä asian käsittelystä julkista.
   5.   Esityslistan kustakin kohdasta käyty keskustelu ja ryhmän antamat lausunnot on merkittävä pöytäkirjaan täsmällisesti ja kattavasti. Sihteeristö laatii pöytäkirjan puheenjohtajan alaisuudessa.
   6.   Ryhmä antaa lausuntonsa, suosituksensa ja raporttinsa yhteisymmärryksessä. Äänestyksissä äänestyksen tulos määräytyy jäsenten yksinkertaisella enemmistöllä. Vastaan äänestäneillä jäsenillä on oikeus siihen, että lausuntoon, suositukseen tai raporttiin liitetään yhteenveto niiden kannan perusteluista.
   6 artikla
   Alaryhmät
   1.   Muuttoliike- ja sisäasioiden pääosasto voi perustaa alaryhmiä tarkastelemaan erityisiä kysymyksiä komission määrittelemän toimeksiannon perusteella. Alaryhmät noudattavat toiminnassaan horisontaalisia sääntöjä ja raportoivat ryhmälle. Ne lakkautetaan heti kun ne ovat suorittaneet toimeksiantonsa.
   2.   Ryhmän jäsenet voivat nimetä alaryhmiin edustajia, joilla on korkeatasoista teknistä asiantuntemusta.
   7 artikla
   Kutsutut asiantuntijat
   Muuttoliike- ja sisäasioiden pääosasto voi kutsua muun muassa yksityiseltä sektorilta asiantuntijoita, joilla on erityisasiantuntemusta jostakin esityslistalla olevasta asiasta, osallistumaan ryhmän tai alaryhmien työskentelyyn tapauskohtaisesti.
   8 artikla
   Tarkkailijat
   1.   Yksityishenkilöille, järjestöille ja julkisyhteisöille voidaan myöntää tarkkailijan asema puheenjohtajan suoralla kutsulla horisontaalisia sääntöjä noudattaen.
   2.   Tarkkailijan aseman saaneet järjestöt tai julkisyhteisöt nimeävät edustajansa.
   3.   Puheenjohtaja voi sallia tarkkailijoiden ja niiden edustajien osallistumisen ryhmän keskusteluihin ja asiantuntemuksensa jakamisen. Heillä ei kuitenkaan ole äänioikeutta eivätkä he osallistu ryhmän antamien suositusten tai ohjeiden laatimiseen.
   9 artikla
   Työjärjestys
   Ryhmä vahvistaa työjärjestyksensä jäsentensä yksinkertaisella enemmistöllä muuttoliike- ja sisäasioiden pääosaston ehdotuksesta ja sen suostumuksella asiantuntijaryhmien työjärjestysmallia ja horisontaalisia sääntöjä (13) noudattaen.
   10 artikla
   Salassapitovelvollisuus ja turvallisuusluokiteltujen tietojen käsittely
   Ryhmän jäsenten ja näiden edustajien sekä kutsuttujen asiantuntijoiden ja tarkkailijoiden on noudatettava salassapitovelvollisuutta, jota perussopimusten ja niiden täytäntöönpanosääntöjen nojalla sovelletaan kaikkiin toimielinten jäseniin ja niiden henkilöstöön, sekä EU:n turvallisuusluokiteltujen tietojen suojaamista koskevia komission sääntöjä, jotka on vahvistettu komission päätöksissä (EU, Euratom) 2015/443 (14) ja 2015/444 (15). Komissio voi toteuttaa kaikki aiheelliset toimenpiteet, jos kyseiset henkilöt eivät noudata näitä velvollisuuksia.
   11 artikla
   Avoimuus
   1.   Ryhmä ja sen alaryhmät on rekisteröitävä asiantuntijaryhmien rekisteriin.
   2.   Asiantuntijaryhmien rekisterissä julkaistaan jäsenten, myös tarkkailijoiden, nimet.
   3.   Kaikki asiaankuuluvat asiakirjat, kuten kokousten esityslistat, pöytäkirjat ja osallistujien kannanotot, on asetettava saataville joko asiantuntijaryhmien rekisterissä tai erityisellä verkkosivustolla, johon on linkki rekisteristä. Pääsy tällaiselle verkkosivustolle ei saa edellyttää käyttäjän rekisteröitymistä, eikä sitä saa rajoittaa millään muullakaan tavalla. Varsinkin esityslista ja muut olennaiset tausta-asiakirjat on julkaistava hyvissä ajoin ennen kokousta ja pöytäkirja pian kokouksen jälkeen. Julkaisemisesta voidaan poiketa vain silloin kun katsotaan, että asiakirjan sisältämien tietojen ilmaiseminen vaarantaisi julkisen tai yksityisen edun suojan Euroopan parlamentin ja neuvoston asetuksen (EY) N:o 1049/2001 (16) 4 artiklassa määritellyllä tavalla.
   12 artikla
   Kokouskulut
   1.   Ryhmän ja alaryhmien toimintaan osallistuvat henkilöt eivät saa palkkiota tarjoamistaan palveluista.
   2.   Komissio korvaa ryhmän ja alaryhmien toimintaan osallistuvien henkilöiden matka- ja oleskelukulut. Kulut korvataan voimassa olevien komission säännösten mukaisesti ja vuosittaisessa määrärahojen kohdentamista koskevassa menettelyssä komission osastoille myönnettyjen käytettävissä olevien määrärahojen puitteissa.
   13 artikla
   Soveltaminen
   Tätä päätöstä sovelletaan 31 päivään joulukuuta 2018.

      Tehty Brysselissä 27 päivänä heinäkuuta 2017.

            Komission puolesta

         Dimitris AVRAMOPOULOS

            Komission jäsen

      (1)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle, Euroopan turvallisuusagenda (COM(2015) 185 final, Strasbourg, 28.4.2015).

      (2)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle väkivaltaisiin ääriliikkeisiin johtavan radikalisoitumisen ehkäisemisestä (COM(2016) 379 final, Bryssel, 14.6.2016).

      (3)  9956/14 JAI 332 ENFOPOL 138 COTER 34.

      (4)  Ks. erityisesti Euroopan unionin neuvoston ja neuvostossa kokoontuneiden jäsenvaltioiden päätelmät terrorismiin ja väkivaltaisiin ääriliikkeisiin johtavan radikalisoitumisen rikosoikeudellisten vastatoimien tehostamisesta, 20. marraskuuta 2015 (14419/15); neuvoston päätelmät medialukutaidon ja kriittisen ajattelun kehittämisestä koulutuksen avulla, 30. toukokuuta 2016 (9641/16); neuvoston päätelmät nuorisoalan roolista nuorten väkivaltaista radikalisoitumista ehkäisevässä ja torjuvassa integroidussa ja monialaisessa lähestymistavassa, 30. toukokuuta 2016 (9640/16); neuvoston ja neuvostossa kokoontuneiden jäsenvaltioiden hallitusten edustajien päätelmät väkivaltaisiin ääriliikkeisiin johtavan radikalisoitumisen ehkäisemisestä, 21. marraskuuta 2016 (14276/16); Eurooppa-neuvoston 22. ja 23. kesäkuuta 2017 antamat päätelmät (EUCO 8/17) sekä neuvoston päätelmät terrorismin torjuntaan liittyvistä EU:n ulkoisista toimista, 19. kesäkuuta 2017 (10384/17).

      (5)  Euroopan parlamentin ja neuvoston asetus (EU) 2016/794, annettu 11 päivänä toukokuuta 2016, Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta (EUVL L 135, 24.5.2016, s. 53).

      (6)  Neuvoston päätös 2002/187/YOS, tehty 28 päivänä helmikuuta 2002, Eurojust-yksikön perustamisesta vakavan rikollisuuden torjunnan tehostamiseksi (EYVL L 43, 6.3.2002, s. 1).

      (7)  Neuvoston asetus (EY) N:o 168/2007, annettu 15 päivänä helmikuuta 2007, Euroopan unionin perusoikeusviraston perustamisesta (EUVL L 53, 22.2.2007, s. 1).

      (8)  Euroopan parlamentin ja neuvoston asetus (EU) 2015/2219, annettu 25 päivänä marraskuuta 2015, Euroopan unionin lainvalvontakoulutusvirastosta (CEPOL) ja neuvoston päätöksen 2005/681/YOS korvaamisesta ja kumoamisesta (EUVL L 319, 4.12.2015, s. 1).

      (9)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle Terrorismiin ja väkivaltaisiin ääriliikkeisiin johtavan radikalisoitumisen ehkäiseminen (COM(2013) 941 final, 15.1.2014).

      (10)  Neuvoston päätös 2010/427/EU, annettu 26 päivänä heinäkuuta 2010, Euroopan ulkosuhdehallinnon organisaatiosta ja toiminnasta (EUVL L 201, 3.8.2010, s. 30).

      (11)  Eurooppa-neuvoston julkilausuma terrorismin torjunnasta, 25. maaliskuuta 2004.

      (12)  Komission päätös C(2016) 3301 final, annettu 30 päivänä toukokuuta 2016, komission asiantuntijaryhmien perustamista ja toimintaa koskevien horisontaalisten sääntöjen vahvistamisesta.

      (13)  Horisontaalisten sääntöjen 17 artikla.

      (14)  Komission päätös (EU, Euratom) 2015/443, annettu 13 päivänä maaliskuuta 2015, turvallisuudesta komissiossa (EUVL L 72, 17.3.2015, s. 41).

      (15)  Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).

      (16)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).


title: 2014/823/EU: Euroopan parlamentin päätös, annettu 23 päivänä lokakuuta 2014 , Euroopan sähköisen viestinnän sääntelyviranomaisten yhteistyöelimen viraston varainhoitovuoden 2012 tilien päättämisestä

text:
               21.11.2014

               FI

               Euroopan unionin virallinen lehti

               L 334/93

         EUROOPAN PARLAMENTIN PÄÄTÖS,
   annettu 23 päivänä lokakuuta 2014,
   Euroopan sähköisen viestinnän sääntelyviranomaisten yhteistyöelimen viraston varainhoitovuoden 2012 tilien päättämisestä

      (2014/823/EU)

   EUROOPAN PARLAMENTTI, joka

               —

               ottaa huomioon Euroopan sähköisen viestinnän sääntelyviranomaisten yhteistyöelimen viraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan sähköisen viestinnän sääntelyviranomaisten yhteistyöelimen viraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 — C7-0054/2014),

               —

               ottaa huomioon vastuuvapauden myöntämistä varainhoitovuodelta 2012 koskevan päätöksen lykkäämisestä 3. huhtikuuta 2014 tekemänsä päätöksen (2) sekä sen liitteenä olevan päätöslauselman,

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

               —

               ottaa huomioon Euroopan sähköisen viestinnän sääntelyviranomaisten yhteistyöelimen (BEREC) ja viraston perustamisesta 25. marraskuuta 2009 annetun Euroopan parlamentin ja neuvoston asetuksen (EY) N:o 1211/2009 (5) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan toisen mietinnön (A8-0011/2014),

               1.

               hyväksyy Euroopan sähköisen viestinnän sääntelyviranomaisten yhteistyöelimen viraston varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan sähköisen viestinnän sääntelyviranomaisten yhteistyöelimen viraston johtokunnalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Päähteeri

         Klaus WELLE

      (1)  EUVL C 365, 13.12.2013, s. 9.

      (2)  EUVL L 266, 5.9.2014, s. 353.

      (3)  EYVL L 248, 16.9.2002, s. 1.

      (4)  EUVL L 298, 26.10.2012, s. 1.

      (5)  EUVL L 337, 18.12.2009, s. 1.

      (6)  EYVL L 357, 31.12.2002, s. 72.

      (7)  EUVL L 328, 7.12.2013, s. 42.


title: Neuvoston päätös (YUTP) 2017/1425, annettu 4 päivänä elokuuta 2017, Euroopan unionin vakautustoimesta Moptissa ja Ségoussa

text:
               5.8.2017

               FI

               Euroopan unionin virallinen lehti

               L 204/90

         NEUVOSTON PÄÄTÖS (YUTP) 2017/1425,
   annettu 4 päivänä elokuuta 2017,
   Euroopan unionin vakautustoimesta Moptissa ja Ségoussa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto ilmaisi 21 päivänä maaliskuuta 2011 tyytyväisyytensä Sahelin alueen turvallisuutta ja kehitystä koskevaan Euroopan unionin strategiaan ja korosti, että unioni on ollut jo pitkään kiinnostunut turvattomuuden vähentämisestä ja kehityksen edistämisestä Sahelin alueella.

               (2)

               Neuvosto totesi jälleen 9 päivänä helmikuuta 2015 olevansa sitoutunut tukemaan Malia kehitystä, rauhaa, sovintoa ja vakautta edistävissä toimissa. Tähän liittyy olennaisena osana se, että Malin hallitus edistyy hallinnon, demokratian ja oikeusvaltion aloilla, oikeus- ja turvallisuusalojen uudistuksissa sekä rankaisemattomuuden torjunnassa.

               (3)

               Malin hallitus hyväksyi helmikuussa 2017 suunnitelman ”Plan de Sécurisation Intégrée des Régions du Centre” (PSIRC) torjuakseen kasvavaa turvattomuutta ja palauttaakseen siviilihallinnon Malin keskiosiin (Mopti ja Ségou).

               (4)

               Poliittisten ja turvallisuusasioiden komitea (PTK) hyväksyi 26 päivänä kesäkuuta 2017 vakautustoimea Moptissa ja Ségoussa koskevan yhteenvetoasiakirjan, jonka EU:n vakautusryhmä panee täytäntöön unionin Malin-edustuston johdolla.

               (5)

               Mali lähetti 10 päivänä heinäkuuta 2017 unionin ulkoasioiden ja turvallisuuspolitiikan korkealle edustajalle, jäljempänä ’korkea edustaja’, osoitetun kirjeen, jossa unionia pyydettiin tukemaan siviilihallinnon palauttamista Malin keskiosiin lähettämällä maahan vakautusryhmä,

         ON HYVÄKSYNYT TÄMÄN PÄÄTÖKSEN:
   1 artikla
   EU:n vakautustoimi
   1.   Unioni toteuttaa vakautustoimen Moptissa ja Ségoussa. EU:n vakautusryhmä panee toimen täytäntöön unionin Malin-edustuston johdolla; toimen operatiivinen vaihe kestää 12 kuukautta.
   2.   EU:n vakautusryhmä toimii 2 artiklassa säädettyjen tavoitteiden mukaisesti ja suorittaa 3 artiklassa säädetyt tehtävät.
   3.   Korkea edustaja vastaa tämän päätöksen täytäntöönpanosta.
   2 artikla
   Tavoitteet
   EU:n vakautusryhmä tukee Malin kansallisia suunnitelmia ja toimia neuvomalla Malin viranomaisia siviilihallinnon palauttamisessa ja laajentamisessa Malin keskiosissa kansainvälisten standardien mukaisesti ensisijaisena tavoitteena demokratian, oikeusvaltioperiaatteen, ihmisoikeuksien ja sukupuolten tasa-arvon lujittaminen ja tukeminen alueen yleistä hallintoa vahvistamalla.
   3 artikla
   Tehtävät
   Saavuttaakseen EU:n vakautustoimen tavoitteet EU:n vakautusryhmä

               a)

               neuvoo Malin viranomaisia Moptissa ja Ségoussa Malin kansallisissa suunnitelmissa ja toimissa, hallintoon liittyvät asiat mukaan lukien, sekä tukee Malin viranomaisia niiden suunnitellessa toimia, joilla pyritään palauttamaan siviilihallinto alueelle, läheisessä yhteistyössä kaikkien unionin toimijoiden ja asiaankuuluvien unionien ohjelmien kanssa Malissa;

               b)

               neuvoo Malin viranomaisia Moptissa ja Ségoussa a alakohdassa tarkoitettujen suunniteltujen toimien täytäntöönpanossa muun muassa tukemalla Malin viranomaisten ja paikallisen väestön välistä tehostettua vuoropuhelua siten, että erityistä huomiota kiinnitetään Yhdistyneiden kansakuntien turvallisuusneuvoston päätöslauselmaan 1325 (2000);

               c)

               edistää ministeriöiden välistä koordinointia Moptia ja Ségoua koskevissa hallinnollisissa asioissa sekä asiaankuuluvien Malin ministeriöiden ja Moptin ja Ségoun hallintoalueiden keskinäistä koordinointia.

         4 artikla
   EU:n vakautusryhmän rakenne
   1.   EU:n vakautusryhmä täydentää unionin Malin-edustuston toimintaa sekä Malissa toteutettavia YTPP-operaatioita. Ryhmä toimii Bamakossa, Moptissa ja Ségoussa.
   2.   Unionin Malin-edustuston päällikkö toimii EU:n vakautusryhmän johtajana.
   3.   EU:n vakautusryhmän varajohtaja avustaa ryhmän johtajaa päivittäisessä EU:n vakautustoimen toteuttamisessa.
   4.   Euroopan ulkosuhdehallinto määrittää EU:n vakautusryhmälle yhteyspisteen päätoimipaikassa.
   5.   Unionin Malin-edustusto antaa EU:n vakautusryhmälle logistiikkatukea alueella.
   5 artikla
   EU:n vakautusryhmän johtaja
   1.   EU:n vakautusryhmän johtaja varmistaa ryhmän tehtävien asianmukaisen ja tehokkaan toteuttamisen muun muassa antamalla ohjeita ryhmän varajohtajalle.
   2.   EU:n vakautusryhmän johtajalla on kokonaisvastuu siitä, että unionilla oleva huolellisuusvelvoite täytetään asianmukaisesti.
   3.   EU:n vakautusryhmän johtaja vastaa ryhmän kurinpidollisesta valvonnasta. Lähetettyyn henkilöstöön kohdistettavista kurinpitotoimista vastaa lähettävä kansallinen viranomainen kansallisten säännöstensä mukaisesti tai asianomainen lähettävä unionin toimielin taikka Euroopan ulkosuhdehallinto.
   4.   EU:n vakautusryhmän johtajan vastuulla on varmistaa, että sukupuolten tasa-arvon valtavirtaistaminen kuuluu kiinteänä osana EU:n vakautustoimeen ja että tätä työtä koordinoidaan Euroopan ulkosuhdehallinnon sukupuolikysymysten pääneuvonantajan toimiston kanssa.
   5.   EU:n vakautusryhmän johtaja edistää ryhmän toiminnan koordinointia jäsenvaltioiden toimien ja Malissa toteutettavien unionin YTPP-operaatioiden kanssa.
   6 artikla
   Henkilöstö
   1.   EU:n vakautusryhmä, ryhmän varajohtaja mukaan lukien, koostuu ensisijaisesti jäsenvaltioiden, unionin toimielinten tai Euroopan ulkosuhdehallinnon lähettämästä henkilöstöstä. Ryhmän johtaja voi myös tarvittaessa ottaa henkilöstöä palvelukseen sopimussuhteisesti, erityisesti jos lähettävän viranomaisen lähettämää henkilöstöä ei ole huolehtimaan tarvittavista tehtävistä.
   2.   Kukin lähettävä viranomainen vastaa EU:n vakautusryhmään lähettämästään henkilöstöstä aiheutuvista kuluista, mukaan lukien matkakulut sijoituspaikkaan ja takaisin, palkat, terveydenhuolto, kulukorvaukset päivärahoja lukuun ottamatta sekä vaikeiden ja vaarallisten olosuhteiden perusteella maksettavat korvaukset.
   3.   Kukin henkilöstön jäsenen lähettänyt lähettävä viranomainen vastaa lähettämiseen liittyvien, joko henkilöstön jäsenen esittämien tai häntä koskevien vaatimusten ratkaisemisesta, ja vastaa myös lähetettyä henkilöä vastaan mahdollisesti aloitettavien menettelyjen vireillepanosta.
   4.   Kaikkien henkilöstön jäsenten on hoidettava tehtävänsä ja toimittava EU:n vakautustoimen etujen mukaisesti. Koko henkilöstön on noudatettava korkean edustajan päätöksellä 2013/C 190/01 (1) vahvistettuja turvallisuusperiaatteita ja vähimmäisvaatimuksia.
   7 artikla
   Erioikeudet ja vapaudet
   Korkea edustaja varmistaa, että EU:n vakautusryhmän henkilöstö nauttii samoista erioikeuksista ja vapauksista kuin unionin Malin-edustuston henkilöstö.
   8 artikla
   PTK:n harjoittama poliittinen ohjaus ja seuranta
   PTK antaa EU:n vakautustoimelle poliittista ohjausta ja seuraa sen täytäntöönpanoa, sanotun kuitenkaan rajoittamatta korkean edustajan vastuuta.
   9 artikla
   Raportointi
   1.   EU:n vakautusryhmän johtaja toimittaa kirjallisia selvityksiä korkealle edustajalle, PTK:lle ja muille neuvoston valmisteluelimille neljän kuukauden välein operatiivisen vaiheen alkamisesta. Johtaja raportoi PTK:lle ja muille neuvoston valmisteluelimille myös pyynnöstä. Euroopan ulkosuhdehallinnon yksiköt raportoivat tarvittaessa PTK:lle ja muille neuvoston valmisteluelimille.
   2.   EU:n vakautusryhmän johtaja esittää neuvostolle, korkealle edustajalle ja komissiolle kattavan selvityksen toimeksiannon toteuttamisesta viimeistään EU:n vakautusryhmän toimeksiannon päättyessä.
   10 artikla
   Rahoitusjärjestelyt
   1.   EU:n vakautusryhmän toimeksiantoon liittyviin menoihin tarkoitettu rahoitusohje on 3 250 000 euroa.
   2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti. Luonnolliset henkilöt ja oikeushenkilöt voivat osallistua EU:n vakautusryhmän johtajan hankintamenettelyihin rajoituksetta. Lisäksi EU:n vakautusryhmälle ostettuihin tavaroihin ei sovelleta alkuperäsääntöjä.
   3.   EU:n vakautusryhmän johtaja vastaa talousarvion toteuttamisesta. EU:n vakautusryhmän johtajan ja komission välillä tehdään sopimus menojen hallinnoinnista.
   11 artikla
   Turvallisuus
   1.   Unionin Malin-edustusto vastaa ryhmän jäsenten turvallisuudesta ja siitä, että noudatetaan turvallisuutta koskevia vähimmäisvaatimuksia, joita sovelletaan edustuston henkilöstöön.
   2.   EU:n vakautusryhmän johtaja noudattaa Malin alueellisen turvallisuusvastaavan ohjausta turvatoimien suunnittelussa sekä niiden asianmukaisessa ja tehokkaassa toteuttamisessa ryhmän osalta.
   3.   EU:n vakautusryhmän henkilöstö osallistuu pakolliseen turvallisuuskoulutukseen ennen tehtäviensä aloittamista. Malin alueellinen turvallisuusvastaava järjestää heille myös säännöllisiä kertauskoulutuksia toiminta-alueella.
   12 artikla
   Tietojen luovuttaminen
   1.   EU:n vakautusryhmä noudattaa päätöksellä 2013/C 190/01 vahvistettuja turvallisuusperiaatteita ja vähimmäisvaatimuksia.
   2.   Korkealla edustajalla on valtuudet luovuttaa YK:n vapautusoperaatiolle Malissa (MINUSMA) tarvittaessa ja EU:n vakautustoimen operatiivisten tarpeiden mukaisesti EU:n vakautustoimea varten tuotettuja EU:n turvallisuusluokiteltuja tietoja ja asiakirjoja RESTREINT UE / EU RESTRICTED -tasolle saakka EU:n turvallisuusluokiteltujen tietojen suojaamista koskevien, päätöksessä 2013/C 190/01 vahvistettujen turvallisuussääntöjen mukaisesti. Tätä varten voidaan tehdä paikallisia järjestelyjä.
   3.   Korkea edustaja voi siirtää valtuudet luovuttaa tietoja sekä valtuudet sopia tässä artiklassa tarkoitetuista järjestelyistä EU:n vakautusryhmän johtajalle.
   13 artikla
   Koordinointi
   1.   Korkea edustaja varmistaa, että tämän päätöksen täytäntöönpano on johdonmukaista unionin koko ulkoisen toiminnan kanssa, mukaan lukien unionin kehitysohjelmat, Euroopan unionin erityisedustaja Sahelissa sekä Euroopan unionin YTPP-operaatio Malissa (EUCAP Sahel Mali) ja EU:n koulutusoperaatio Malissa (EUTM Mali).
   2.   EU:n vakautusryhmä tiedottaa säännöllisesti toiminnastaan jäsenvaltioiden edustustoille Malissa.
   3.   EU:n vakautusryhmä tekee tarvittaessa yhteistyötä kaikkien asiaankuuluvien kansainvälisten toimijoiden kanssa, mukaan lukien MINUSMA.
   14 artikla
   Uudelleentarkastelu
   Euroopan ulkosuhdehallinto tekee toiminnan jälkeisen tarkastelun, joka perustuu myös 9 artiklan 2 kohdassa tarkoitettuun kattavaan selvitykseen toimeksiannon toteuttamisesta ja joka esitetään PTK:lle.
   15 artikla
   Voimaantulo ja voimassaoloaika
   Tämä päätös tulee voimaan päivänä, jona se hyväksytään, ja sen voimassaolo päättyy 31 päivänä lokakuuta 2018.

      Tehty Brysselissä 4 päivänä elokuuta 2017.

            Neuvoston puolesta

            Puheenjohtaja

         M. MAASIKAS

      (1)  Unionin ulkoasioiden ja turvallisuuspolitiikan korkean edustajan päätös, annettu 19 päivänä huhtikuuta 2013, Euroopan ulkosuhdehallinnon turvallisuussäännöistä (EUVL C 190, 29.6.2013, s. 1).


Avis juridique important

|

32003D0222

2003/222/YUTP: Neuvoston päätös 2003/222/YUTP, tehty 21 päivänä maaliskuuta 2003, Euroopan unionin ja entisen Jugoslavian tasavallan Makedonian välisen sopimuksen tekemisestä Euroopan unionin johtamien joukkojen asemasta entisessä Jugoslavian tasavallassa Makedoniassa

Virallinen lehti nro L 082 , 29/03/2003 s. 0045 - 0045

Neuvoston päätös 2003/222/YUTP,tehty 21 päivänä maaliskuuta 2003,Euroopan unionin ja entisen Jugoslavian tasavallan Makedonian välisen sopimuksen tekemisestä Euroopan unionin johtamien joukkojen asemasta entisessä Jugoslavian tasavallassa MakedoniassaEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 24 artiklan,ottaa huomioon puheenjohtajavaltion suosituksen,sekä katsoo seuraavaa:(1) Neuvosto hyväksyi 27 päivänä tammikuuta 2003 yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1).(2) Yhteisen toiminnan 12 artiklan mukaan Euroopan unionin johtamien joukkojen asema entisessä Jugoslavian tasavallassa Makedoniassa vahvistetaan Euroopan unionista tehdyn sopimuksen 24 artiklaan perustuvassa entisen Jugoslavian tasavallan Makedonian hallituksen kanssa tehtävässä sopimuksessa.(3) Neuvoston tehtyä 27 päivänä helmikuuta 2003 päätöksen valtuutuksesta puheenjohtajavaltiolle aloittaa neuvottelut puheenjohtajavaltio on neuvotellut sopimuksen entisen Jugoslavian tasavallan Makedonian kanssa Euroopan unionin johtamien joukkojen asemasta entisessä Jugoslavian tasavallassa Makedoniassa.(4) Sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään Euroopan unionin puolesta Euroopan unionin sekä entisen Jugoslavian tasavallan Makedonian välinen sopimus Euroopan unionin johtamien joukkojen asemasta entisessä Jugoslavian tasavallassa MakedoniassaSopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö, jolla on valtuudet allekirjoittaa sopimukset Euroopan unionia sitovasti.3 artiklaTämä päätös julkaistaan Euroopan unionin virallisessa lehdessä.4 artiklaTätä päätöstä noudatetaan päivästä, jona se tehdään.Tehty Brysselissä 21 päivänä maaliskuuta 2003.Neuvoston puolestaPuheenjohtajaG. Papandreou(1) EUVL L 34, 11.2.2003, s. 26.


Avis juridique important

|

31998D1114(01)

Neuvoston päätös, tehty 9 päivänä marraskuuta 1998, arkkitehtikoulutuksen neuvoa-antavan komitean varsinaisen jäsenen nimeämisestä

Virallinen lehti nro C 346 , 14/11/1998 s. 0001 - 0001

NEUVOSTON PÄÄTÖS,tehty 9 päivänä marraskuuta 1998,arkkitehtikoulutuksen neuvoa-antavan komitean varsinaisen jäsenen nimeämisestä (98/C 346/01)EUROOPAN YHTEISÖJEN NEUVOSTO, jokaottaa huomioon arkkitehtikoulutuksen neuvoa-antavan komitean perustamisesta 10 päivänä kesäkuuta 1985 tehdyn neuvoston päätöksen 85/385/ETY (1) ja erityisesti sen 3 ja 4 artiklan,sekä katsoo, ettäneuvosto nimesi 26 päivänä helmikuuta 1996 (2) tehdyllä päätöksellään Béatrice BELLYNCK-DOISYn komitean varsinaiseksi jäseneksi 25 päivänä helmikuuta 1999 päättyväksi toimikaudeksi, jaRanskan hallitus on nimennyt Raphaël HACQUINin Béatrice BELLYNCK-DOISYn tilalle,ON PÄÄTTÄNYT SEURAAVAA:Ainoa artikla Nimetään Raphaël HACQUIN arkkitehtikoulutuksen neuvoa-antavan komitean varsinaiseksi jäseneksi Béatrice BELLYNCK-DOISYn tilalle tämän jäljellä olevaksi toimikaudeksi eli 25 päivään helmikuuta 1999.Tehty Brysselissä 9 päivänä marraskuuta 1998.Neuvoston puolestaJ. FARNLEITNERPuheenjohtaja(1) EYVL L 223, 21.8.1985, s. 26.(2) EYVL C 74, 14.3.1996, s. 1.


Avis juridique important

|

31987D0305

87/305/ETY: Komission päätös, tehty 26 päivänä toukokuuta 1987, julkisten hankintojen avaamista käsittelevän neuvoa-antavan komitean perustamisesta

Virallinen lehti nro L 152 , 12/06/1987 s. 0032 - 0033 Suomenk. erityispainos Alue 6 Nide 2 s. 0155  Ruotsink. erityispainos Alue 6 Nide 2 s. 0155

KOMISSION PÄÄTÖS,tehty 26 päivänä toukokuuta 1987,julkisten hankintojen avaamista käsittelevän neuvoa-antavan komitean perustamisesta (87/305/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettätodellinen ja tehokas julkisten hankintojen avaaminen yhteisönlaajuisesti on yhteisön ensisijaisena tavoitteena pyrittäessä toteuttamaan sisämarkkinat vuoteen 1992 mennessä,tämän tavoitteen toteuttamiseksi on tarpeen, että komissio kykenee paremmin arvioimaan julkisiin hankintoihin liittyviä taloudellisia, teknisiä, oikeudellisia ja sosiaalisia tosiasioita ja että ne, joiden etua asia koskee, ymmärtäisivät paremmin yhteisön säännösten soveltamiseen tällä alalla liittyvät ongelmat,kiinteä ja jatkuva yhteys tavaroiden, rakennusurakoiden ja palvelujen julkisiin hankintoihin liittyviin talouselämän ryhmiin voi osaltaan edistää tämän tavoitteen toteutumista, janäiden yhteyksien järjestämiseksi sopivin tapa on perustaa komission yhteyteen neuvoa-antava komitea, jossa nämä eturyhmät ovat edustettuina; on lisäksi aihetta säätää erityisen asiantuntevien henkilöiden osallistumisesta komiteaan, jotta heidän julkisia hankintoja koskevasta yleisestä asiantuntemuksestaan voitaisiin yhteisön tasolla hyötyä,ON PÄÄTTÄNYT SEURAAVAA:1 artikla Komission yhteyteen perustetaan julkisten hankintojen avaamista yhteisössä käsittelevä neuvoa-antava komitea, jäljempänä `komitea`.2 artikla Komitean tehtävänä on avustaa komissiota joko komission pyynnöstä tai omasta aloitteestaan julkisiin hankintoihin liittyvien taloudellisten, teknisten, oikeudellisten ja sosiaalisten näkökohtien arvioimisessa. Komitean tehtävänä on myös luoda niille, joiden etua asia koskee, mahdollisuudet ymmärtää perusteellisemmin yhteisön säännösten soveltamiseen tällä alalla liittyviä ongelmia.3 artikla Komiteassa on enintään 24 jäsentä.4 artikla Komiteassa on itsenäisiä asiantuntijoita, joiden kokemus liike-elämän ja teollisuuden alalla sekä asiantuntemus julkisista hankinnoista yhteisön tasolla tunnustetaan laajalti. Komissio nimittää komitean jäsenet kuultuaan niitä liike-elämän ja teollisuuden aloja, joita asia koskee.5 artikla Komitean jäsenten toimikausi on kaksi vuotta. Sitä voidaan jatkaa. Kahden vuoden toimikauden kuluttua komitean jäsenet jatkavat tehtävissään, kunnes heidän tilalleen on valittu toiset tai heidän toimikauttaan on jatkettu.Jäsenen erotessa tai kuollessa hänen toimikautensa päättyy ennen kahden vuoden kauden päättymistä. Komissio pidättää oikeuden päättää jäsenen toimikauden milloin tahansa.Komitean jäsenen tilalle voidaan valita toinen hänen toimikautensa loppuajaksi 4 artiklassa säädettyä menettelyä noudattaen.Maksettuja korvauksia ei palauteta.6 artikla Komissio julkaisee tiedoksi luettelon jäsenistä Euroopan yhteisöjen virallisessa lehdessä.7 artikla Komitean puheenjohtajana on komission edustaja.8 artikla Komitea voi kutsua jossakin esityslistaan merkityssä asiassa erityisen ansioituneen asiantuntijan osallistumaan työhönsä.Asiantuntijat ottavat osaa keskusteluun vain niissä kysymyksissä, joiden käsittelyyn heitä on pyydetty osallistumaan.9 artikla Komitea voi asettaa työryhmiä.10 artikla 1. Komitea kokoontuu komission kutsusta komission toimipaikassa.2. Komission yksiköiden edustajat, joiden alaan asia kuuluu, osallistuvat komitean ja työryhmien kokouksiin.3. Komission yksiköt huolehtivat komitean ja sen työryhmien sihteeristötehtävistä.11 artikla Komitean jäseniä ja tarvittaessa 8 artiklan mukaista menettelyä noudattaen asiantuntijoiksi kutsuttuja voidaan vaatia olemaan ilmaisematta komitean tai työryhmien työskentelyn yhteydessä saamiaan tietoja silloin, kun komissio ilmoittaa, että pyydetty lausunto tai asetettu kysymys koskee luottamuksellisia asioita, edellä sanotun kuitenkaan rajoittamatta perustamissopimuksen 214 artiklan soveltamista.Tällaisissa tapauksissa vain komitean jäsenet ja komission yksiköiden edustajat osallistuvat kokouksiin.12 artikla Tätä päätöstä noudatetaan 26 päivästä toukokuuta 1987 alkaen.Tehty Brysselissä 26 päivänä toukokuuta 1987.Komission puolestaCOCKFIELDVarapuheenjohtaja


Avis juridique important

|

31993D0323

93/323/ETY: Neuvoston päätös, tehty 10 päivänä toukokuuta 1993, Euroopan talousyhteisön ja Amerikan yhdysvaltojen välisen julkisia hankintoja koskeviin sopimuksiin liittyvän sopimuksen tekemisestä yhteisymmärryspöytäkirjana

Virallinen lehti nro L 125 , 20/05/1993 s. 0001 - 0053 Suomenk. erityispainos Alue 6 Nide 4 s. 0003  Ruotsink. erityispainos Alue 6 Nide 4 s. 0003

NEUVOSTON PÄÄTÖS,tehty 10 päivänä toukokuuta 1993,Euroopan talousyhteisön ja Amerikan yhdysvaltojen välisen julkisia hankintoja koskeviin sopimuksiin liittyvän sopimuksen tekemisestä yhteisymmärryspöytäkirjana (93/323/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettäolisi hyväksyttävä Euroopan talousyhteisön ja Amerikan yhdysvaltojen välinen julkisia hankintoja koskeviin sopimuksiin liittyvä yhteisymmärryspöytäkirjana tehty sopimus,ON TEHNYT TÄMÄN PÄÄTÖKSEN:1 artikla Hyväksytään yhteisön puolesta Euroopan talousyhteisön ja Amerikan yhdysvaltojen välinen julkisia hankintoja koskeviin sopimuksiin liittyvä yhteisymmärryspöytäkirjana tehty sopimus.Sopimusteksti on tämän päätöksen liitteenä.2 artikla Neuvoston puheenjohtaja valtuutetaan nimeämään henkilö, joka on oikeutettu allekirjoittamaan sopimus yhteisön puolesta.Tehty Brysselissä 10 päivänä toukokuuta 1993.Neuvoston puolestaPuheenjohtajaN. HELVEG PETERSEN


title: 2008/182/Euratom: Neuvoston päätös, tehty 25 päivänä helmikuuta 2008 , fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen muuttamisesta

text:
               4.3.2008

               FI

               Euroopan unionin virallinen lehti

               L 59/15

      NEUVOSTON PÄÄTÖS,
   tehty 25 päivänä helmikuuta 2008,
   fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen muuttamisesta
   (2008/182/Euratom)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 7 artiklan neljännen kohdan,
   ottaa huomioon Euroopan atomienergiayhteisön (Euratom) seitsemännestä ydinalan tutkimuksen ja koulutuksen puiteohjelmasta (2007–2011) 18 päivänä joulukuuta 2006 tehdyn neuvoston päätöksen 2006/970/Euratom (1), jolla muun muassa edistetään eurooppalaisen tutkimusalueen varaan rakentuvan osaamisyhteiskunnan luomista,
   ottaa huomioon Euroopan atomienergiayhteisön (Euratom) seitsemännen ydinalan tutkimuksen ja koulutuksen puiteohjelman (2007–2011) täytäntöön panemiseksi toteutettavasta erityisohjelmasta 19 päivänä joulukuuta 2006 tehdyn neuvoston päätöksen 2007/976/Euratom (2) ja erityisesti sen 7 artiklan 2 kohdan, jossa säädetään, että komissiota avustaa erityisohjelman toteutuksessa neuvoa-antava komitea ja että fuusioon liittyvissä asioissa komitean kokoonpano sekä komiteaan sovellettavat toimintasäännöt ja menettelyt perustuvat fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehtyyn neuvoston päätökseen (3), jäljempänä ’16 päivänä joulukuuta 1980 tehty neuvoston päätös’ ja ’CCE-FU’,
   ottaa huomioon vuoden 2005 liittymisasiakirjan ja erityisesti sen 50 artiklan,
   ottaa huomioon 16 päivänä joulukuuta 1980 tehdyn neuvoston päätöksen ja erityisesti sen 14 kohdan, jossa säädetään CCE-FU:n äänestysmenettelystä,
   sekä katsoo seuraavaa:

               (1)

               CCE-FU antaa lausuntonsa painotetulla äänestysmenettelyllä, kun se toimiessaan 16 päivänä joulukuuta 1980 tehdyn neuvoston päätöksen 5 kohdan g alakohdan mukaisesti määrittelee ensisijaiset toimet erityistuen jakamista varten.

               (2)

               CCE-FU suositteli yksimielisesti 21 päivänä maaliskuuta 2007, että sen painotettu äänestysmenettely, jota sovelletaan 16 päivänä joulukuuta 1980 tehdyn neuvoston päätöksen 14 kohdassa tarkoitetussa komiteassa käsiteltäessä fuusioon liittyviä asioita, muutettaisiin lisäämällä siihen uusien jäsenvaltioiden äänestysoikeudet niiden liittymisen jälkeen.

               (3)

               Edellä esitetyn perusteella on aiheellista muuttaa vastaavasti 16 päivänä joulukuuta 1980 tehty neuvoston päätös,

         ON PÄÄTTÄNYT SEURAAVAA:
   Ainoa artikla
   Korvataan 16 päivänä joulukuuta 1980 tehdyn neuvoston päätöksen 14 kohdan kaksi viimeistä virkettä seuraavasti:

      ”Päätöksen 5 kohdan g alakohdassa tarkoitetut lausunnot hyväksytään seuraavan painotetun äänestysmenettelyn mukaisesti:

                  Belgia

                  2

                  Bulgaria

                  2

                  Tšekki

                  2

                  Tanska

                  2

                  Saksa

                  5

                  Viro

                  1

                  Kreikka

                  2

                  Espanja

                  3

                  Ranska

                  5

                  Irlanti

                  2

                  Italia

                  5

                  Kypros

                  1

                  Latvia

                  1

                  Liettua

                  2

                  Luxemburg

                  1

                  Unkari

                  2

                  Malta

                  1

                  Alankomaat

                  2

                  Itävalta

                  2

                  Puola

                  3

                  Portugali

                  2

                  Romania

                  2

                  Slovenia

                  1

                  Slovakia

                  2

                  Suomi

                  2

                  Ruotsi

                  2

                  Yhdistynyt kuningaskunta

                  5

                  Sveitsi

                  2

                  Yhteensä

                  64

            Lausunnon hyväksymiseen vaadittava enemmistö on 33 puoltavaa ääntä vähintään 15 valtuuskunnalta.”

      Tehty 25 päivänä helmikuuta 2008.

            Neuvoston puolesta

            Puheenjohtaja

         A. VIZJAK

      (1)  EUVL L 400, 30.12.2006, s. 60, oikaisu EUVL L 54, 22.2.2007, s. 21.

      (2)  EUVL L 400, 30.12.2006, s. 404, oikaisu EUVL L 54, 22.2.2007, s. 139.

      (3)  Ei julkaistu, mutta viimeksi muutettu neuvoston päätöksellä 2005/336/Euratom (EUVL L 108, 29.4.2005, s. 64).


title: 2005/76/EY: Neuvoston päätös, tehty 22 päivänä marraskuuta 2004, Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan jatkamista 28 päivän helmikuuta 2004 ja 31 päivän joulukuuta 2004 väliseksi ajaksi koskevan kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta

text:
               2.2.2005

               FI

               Euroopan unionin virallinen lehti

               L 29/20

         NEUVOSTON PÄÄTÖS,
   tehty 22 päivänä marraskuuta 2004,
   Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan jatkamista 28 päivän helmikuuta 2004 ja 31 päivän joulukuuta 2004 väliseksi ajaksi koskevan kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta
   (2005/76/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan talousyhteisön ja Komorien islamilaisen liittotasavallan välisen Komorien rannikon edustalla harjoitettavasta kalastuksesta tehdyn sopimuksen (1) mukaisesti sopimuspuolet aloittavat ennen sopimuksen liitteenä olevan pöytäkirjan voimassaoloajan päättymistä neuvottelut määritelläkseen yhteisesti pöytäkirjan sisällön seuraavaksi kaudeksi ja tarvittaessa liitteeseen tehtävät muutokset tai lisäykset.

               (2)

               Sopimuspuolet ovat päättäneet, että kunnes pöytäkirjaan tehtäviä muutoksia koskevat neuvottelut saadaan päätökseen, nykyisen, asetuksella (EY) N:o 1439/2001 (2) hyväksytyn pöytäkirjan voimassaoloaikaa olisi jatkettava 28 päivän helmikuuta 2004 ja 31 päivän joulukuuta 2004 väliseksi ajaksi kirjeenvaihtona tehtävällä sopimuksella.

               (3)

               Tämän kirjeenvaihdon nojalla yhteisön kalastajilla on kalastusmahdollisuuksia Komorien suvereniteettiin tai lainkäyttövaltaan kuuluvilla vesillä 28 päivän helmikuuta 2004 ja 31 päivän joulukuuta 2004 välisenä aikana.

               (4)

               Yhteisön alusten kalastustoiminnan keskeytymisen estämiseksi on välttämätöntä, että kyseisen pöytäkirjan voimassaoloajan jatkamisen pitäisi tulla voimaan mahdollisimman pian. Kirjeenvaihtona tehty sopimus olisi näin ollen allekirjoitettava edellyttäen, että neuvosto tekee lopullisen sopimuksen.

               (5)

               Olisi vahvistettava jatketun pöytäkirjan kalastusmahdollisuuksien jakoperusteet jäsenvaltioittain,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan talousyhteisön ja Komorien islamilaisen liittotasavallan hallituksen välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista 28 päivän helmikuuta 2004 ja 31 päivän joulukuuta 2004 väliseksi ajaksi koskevan kirjeenvaihtona tehdyn sopimuksen allekirjoittaminen, jollei mainitun kirjeenvaihtona tehdyn sopimuksen tekemistä koskevasta neuvoston päätöksestä muuta johdu.
   Kirjeenvaihtona tehdyn sopimuksen teksti on tämän päätöksen liitteenä.
   2 artikla
   Neuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisön puolesta edellyttäen, että sopimus tehdään.
   3 artikla
   Yhteisö soveltaa kirjeenvaihtona tehtyä sopimusta väliaikaisesti 28 päivästä helmikuuta 2004.
   4 artikla
   Pöytäkirjan 1 artiklassa vahvistetut kalastusmahdollisuudet jaetaan jäsenvaltioiden kesken seuraavasti:

               a)

               nuottaa käyttävät tonnikala-alukset:

                           Espanja

                           :

                           18 alusta

                           Ranska

                           :

                           21 alusta

                           Italia

                           :

                           1 alus;

               b)

               pintasiima-alukset:

                           Espanja

                           :

                           20 alusta

                           Portugali

                           :

                           5 alusta.

         Jos jonkin jäsenvaltion lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.
   5 artikla
   Jäsenvaltioiden, joiden alukset kalastavat tämän sopimuksen nojalla, on ilmoitettava komissiolle kaikkien Komorien kalastusvyöhykkeellä pyytämiensä kalakantojen saaliiden määrät yhteisön kalastusalusten kolmansien maiden vesillä ja avomerellä pyytämän saaliin valvonnasta annetun neuvoston asetuksen (ETY) N:o 2847/93 soveltamista koskevien yksityiskohtaisten sääntöjen vahvistamisesta 14 päivänä maaliskuuta 2001 annetun komission asetuksen (EY) N:o 500/2001 (3) mukaisesti.

      Tehty Brysselissä 22 päivänä marraskuuta 2004.

            Neuvoston puolesta

            Puheenjohtaja

         C. VEERMAN

      (1)  EYVL L 137, 2.6.1988, s. 19.

      (2)  EYVL L 193, 17.7.2001, s. 1.

      (3)  EYVL L 73, 15.3.2001, s. 8.
   KIRJEENVAIHTONA TEHTY SOPIMUS
   Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan jatkamisesta 28 päivän helmikuuta 2004 ja 31 päivän joulukuuta 2004 väliseksi ajaksi
   Arvoisa Herra
   Minulla on kunnia vahvistaa, että olemme sopineet seuraavasta väliaikaisjärjestelystä Euroopan talousyhteisön ja Komorien islamilaisen liittotasavallan välisessä Komorien edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn nykyisin voimassa olevan (28 päivästä helmikuuta 200127 päivään helmikuuta 2004) pöytäkirjan voimassaolon jatkumisen varmistamiseksi, kunnes kalastussopimuksen liitteenä olevan pöytäkirjan muutoksia koskevat neuvottelut saadaan päätökseen:

               1)

               Jatketaan 28 päivästä helmikuuta 2004 alkaen ja 31 päivään joulukuuta 2004 saakka kolmen viime vuoden aikana sovellettua järjestelyä. Yhteisön taloudellinen korvaus väliaikaisjärjestelyn ajalta vastaa tällä hetkellä sovellettavan pöytäkirjan 2 artiklassa määrättyä määrää ajan mukaan suhteutettuna ja on 291 875 euroa. Korvaus on suoritettava viimeistään 1 päivänä joulukuuta 2004. Myös pöytäkirjan 3 artiklassa määrätyn taloudellisen korvauksen maksamista koskevia edellytyksiä sovelletaan.

               2)

               Kalastuslisenssit myönnetään väliaikaisjärjestelyn aikana tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja tai ennakkoja vastaan, jotka vastaavat pöytäkirjan liitteessä olevassa 1 kohdassa vahvistettuja maksuja ja ennakkoja.

         Olisin kiitollinen, jos voisitte vahvistaa saaneenne tämän kirjeen ja ilmoittaa hyväksyvänne sen sisällön.
   Vastaanottakaa, Arvoisa Herra, korkeimman kunnioitukseni vakuutus.

         Euroopan unionin neuvoston puolesta

   Arvoisa Herra
   Minulla on kunnia ilmoittaa saaneeni seuraavan tänään päivätyn kirjeenne:
   ”Minulla on kunnia vahvistaa, että olemme sopineet seuraavasta väliaikaisjärjestelystä Euroopan talousyhteisön ja Komorien islamilaisen liittotasavallan välisessä Komorien edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn nykyisin voimassa olevan (28 päivästä helmikuuta 200127 päivään helmikuuta 2004) pöytäkirjan voimassaolon jatkumisen varmistamiseksi, kunnes kalastussopimuksen liitteenä olevan pöytäkirjan muutoksia koskevat neuvottelut saadaan päätökseen:

               1)

               Jatketaan 28 päivästä helmikuuta 2004 alkaen ja 31 päivään joulukuuta 2004 saakka kolmen viime vuoden aikana sovellettua järjestelyä. Yhteisön taloudellinen korvaus väliaikaisjärjestelyn ajalta vastaa tällä hetkellä sovellettavan pöytäkirjan 2 artiklassa määrättyä määrää ajan mukaan suhteutettuna ja on 291 875 euroa. Korvaus on suoritettava viimeistään 1 päivänä joulukuuta 2004. Myös pöytäkirjan 3 artiklassa määrätyn taloudellisen korvauksen maksamista koskevia edellytyksiä sovelletaan.

               2)

               Kalastuslisenssit myönnetään väliaikaisjärjestelyn aikana tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja tai ennakkoja vastaan, jotka vastaavat pöytäkirjan liitteessä olevassa 1 kohdassa vahvistettuja maksuja ja ennakkoja.

         Olisin kiitollinen, jos voisitte vahvistaa saaneenne tämän kirjeen ja ilmoittaa hyväksyvänne sen sisällön.”
   Minulla on kunnia ilmoittaa Teille, että Komorien liiton hallitus hyväksyy kirjeenne sisällön ja että kirjeenne ja tämä kirje muodostavat sopimuksen ehdotuksenne mukaisesti.
   Vastaanottakaa, Arvoisa Herra, korkeimman kunnioitukseni vakuutus.

         Komorien liiton hallituksen puolesta


title: Neuvoston täytäntöönpanopäätös (EU) 2016/2090, annettu 21 päivänä marraskuuta 2016, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta

text:
               30.11.2016

               FI

               Euroopan unionin virallinen lehti

               L 324/7

         NEUVOSTON TÄYTÄNTÖÖNPANOPÄÄTÖS (EU) 2016/2090,
   annettu 21 päivänä marraskuuta 2016,
   luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Direktiivin 2006/112/EY 287 artiklan 14 kohdan mukaan Puolan tasavalta, jäljempänä ’Puola’, voi myöntää vapautuksen arvonlisäverosta sellaisille verovelvollisille, joiden vuosittainen liikevaihto on kansallisena valuuttana Puolan liittymispäivänä voimassa olleen muuntokurssin mukaan laskettuna enintään 10 000 euroa.

               (2)

               Puolalle annettiin neuvoston päätöksellä 2009/790/EY (2) lupa myöntää 31 päivään joulukuuta 2012 saakka poikkeuksellisesti vapautus arvonlisäverosta sellaisille verovelvollisille, joiden vuosittainen liikevaihto kansallisena valuuttana Puolan liittymispäivänä voimassa olleen muuntokurssin mukaan laskettuna on enintään 30 000 euroa, jäljempänä ’poikkeava toimenpide’. Poikkeavan toimenpiteen voimassaoloa jatkettiin neuvoston täytäntöönpanopäätöksellä 2012/769/EU (3)31 päivään joulukuuta 2015 saakka ja neuvoston täytäntöönpanopäätöksellä (EU) 2015/1173 (4)31 päivään joulukuuta 2018 saakka.

               (3)

               Puola pyysi komissiossa 1 päivänä kesäkuuta 2016 vastaanotetuksi kirjatulla kirjeellä lupaa korottaa raja-arvo 30 000 eurosta 40 000 euroon. Korotuksen avulla useampi erittäin pieni yritys saisi vapautuksen tietyistä tai kaikista direktiivin 2006/112/EY XI osaston 2–6 luvussa säädetyistä arvonlisäveroon liittyvistä velvoitteista. Erittäin pienten yritysten tarkastamiseen liittyvä veroviranomaisten rasite kevenisi myös näin ollen.

               (4)

               Direktiivin 2006/112/EY 395 artiklan 2 kohdan mukaisesti komissio antoi Puolan pyynnön tiedoksi muille jäsenvaltioille 22 päivänä syyskuuta 2016 päivätyllä kirjeellä. Komissio ilmoitti Puolalle 23 päivänä syyskuuta 2016 päivätyllä kirjeellä saaneensa kaikki pyynnön arviointia varten tarvittavat tiedot.

               (5)

               Puolan toimittamien tietojen mukaan mahdollisesti 24 000 uutta verovelvollista voisi hyödyntää poikkeavaa toimenpidettä arvonlisäverovelvoitteidensa keventämiseksi. Puola on arvioinut talousarviovaikutuksen arvonlisäverotulojen kannalta 300 miljoonaksi zlotyksi.

               (6)

               Koska korotettu raja-arvo vähentää erittäin pienten yritysten arvonlisäverovelvoitteita ja koska kyseiset yritykset voivat edelleen valita tavanomaiset arvonlisäverojärjestelyt direktiivin 2006/112/EY 290 artiklan mukaisesti, Puolalle olisi annettava lupa soveltaa korotettua raja-arvoa päätöksen 2009/790/EY jäljellä olevan soveltamisajan ajan eli 31 päivään joulukuuta 2018. Direktiivin 2006/112/EY pienten yritysten erityisjärjestelmää koskevia 281–294 artiklaa ollaan kuitenkin parhaillaan tarkastelemassa uudelleen, ja direktiivi, jolla muutetaan näitä artikloita, saattaa näin ollen tulla voimaan ennen kyseistä päivämäärää.

               (7)

               Poikkeuksella ei ole vaikutuksia arvonlisäverosta kertyviin unionin omiin varoihin, koska Puola tekee kompensaatiolaskelman neuvoston asetuksen (ETY, Euratom) N:o 1553/89 (5) 6 artiklan mukaisesti.

               (8)

               Päätös 2009/790/EY olisi sen vuoksi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2009/790/EY 1 ja 2 artikla seuraavasti:

      ”1 artikla
      Poiketen siitä, mitä direktiivin 2006/112/EY 287 artiklassa säädetään, Puolan tasavallalle annetaan lupa myöntää vapautus arvonlisäverosta sellaisille verovelvollisille, joiden vuosittaisen liikevaihdon vasta-arvo kansallisena valuuttana sen liittymispäivänä voimassa olleen muuntokurssin mukaan laskettuna on enintään 40 000 euroa.
      2 artikla
      Tätä päätöstä sovelletaan sellaisen direktiivin voimaantulopäivään saakka, jolla muutetaan direktiivin 2006/112/EY pienten yritysten erityisjärjestelmää koskevia 281–294 artiklaa, tai 31 päivään joulukuuta 2018 saakka riippuen siitä, kumpi näistä ajankohdista on aikaisempi.”

   2 artikla
   Tämä päätös on osoitettu Puolan tasavallalle.

      Tehty Brysselissä 21 päivänä marraskuuta 2016.

            Neuvoston puolesta

            Puheenjohtaja

         P. PLAVČAN

      (1)  EUVL L 347, 11.12.2006, s. 1.

      (2)  Neuvoston päätös 2009/790/EY, tehty 20 päivänä lokakuuta 2009, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä (EUVL L 283, 30.10.2009, s. 53).

      (3)  Neuvoston täytäntöönpanopäätös 2012/769/EU, annettu 4 päivänä joulukuuta 2012, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 338, 12.12.2012, s. 27).

      (4)  Neuvoston täytäntöönpanopäätös (EU) 2015/1173, annettu 14 päivänä heinäkuuta 2015, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 189, 17.7.2015, s. 36).

      (5)  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).


title: 2005/213/EY: Neuvoston päätös, tehty 24 päivänä tammikuuta 2005, Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2004 ja 30 päivän kesäkuuta 2007 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona

text:
               22.3.2005

               FI

               Euroopan unionin virallinen lehti

               L 76/1

         NEUVOSTON PÄÄTÖS,
   tehty 24 päivänä tammikuuta 2005,
   Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2004 ja 30 päivän kesäkuuta 2007 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona
   (2005/213/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ensimmäisen alakohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan talousyhteisön ja Norsunluurannikon tasavallan välisen Norsunluurannikon rannikon edustalla harjoitettavasta kalastuksesta tehdyn sopimuksen (1) mukaisesti sopimuspuolet aloittavat ennen sopimuksen liitteenä olevan pöytäkirjan pidennetyn voimassaoloajan päättymistä neuvottelut määritelläkseen yhteisesti pöytäkirjan sisällön seuraavaksi kaudeksi ja tarvittaessa liitteeseen tehtävät muutokset tai lisäykset.

               (2)

               Sopimuspuolet neuvottelivat 9–13 päivänä marraskuuta 2003 Abidjanissa uuden pöytäkirjan, jossa vahvistetaan kalastusmahdollisuudet ja taloudellinen korvaus. Pöytäkirja, joka koskee 1 päivän heinäkuuta 2004 ja 30 päivän kesäkuuta 2007 välistä ajanjaksoa, parafoitiin Brysselissä 3 päivänä maaliskuuta 2004.

               (3)

               Kyseisen pöytäkirjan mukaan yhteisön kalastajilla on kalastusmahdollisuuksia Norsunluurannikon suvereniteettiin tai lainkäyttövaltaan kuuluvilla vesillä 1 päivän heinäkuuta 2004 ja 30 päivän kesäkuuta 2007 välisenä aikana.

               (4)

               Tätä uutta pöytäkirjaa on sovellettava mahdollisimman pian, jottei yhteisön kalastusalusten toiminta keskeydy. Tämän vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan soveltamisesta väliaikaisesti voimassa olevan pöytäkirjan voimassaolon lakkaamista seuraavasta päivästä alkaen.

               (5)

               On aiheellista määrittää jäsenvaltioiden kalastusmahdollisuuksien jakautuminen kalastussopimuksen yhteydessä käytettävän kalastusmahdollisuuksien perinteisen jaon perusteella.

               (6)

               Mainittu kirjeenvaihtona tehty sopimus olisi hyväksyttävä, edellyttäen, että neuvosto tekee lopullisen sopimuksen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2004 ja 30 päivän kesäkuuta 2007 väliseksi ajaksi tehdyn pöytäkirjan väliaikaista soveltamista koskeva kirjeenvaihtona tehty sopimus.
   Kirjeenvaihtona tehdyn sopimuksen ja pöytäkirjan tekstit ovat tämän päätöksen liitteenä.
   2 artikla
   1.   Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:

               a)

               pohjakalastus:
               Espanja: 1 300 bruttotonnia kuukaudessa vuosittaisena keskiarvona;

               b)

               tonnikalan kalastus:

                           i)

                           nuottaa käyttävät tonnikala-alukset:

                                       —

                                       Ranska: 17 alusta,

                                       —

                                       Espanja: 17 alusta;

                           ii)

                           pintasiima-alukset:

                                       —

                                       Espanja: 6 alusta,

                                       —

                                       Portugali: 5 alusta;

                           iii)

                           vapapyydyksiä käyttävät tonnikala-alukset:

                                       —

                                       Ranska: 3 alusta.

         2.   Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.
   3 artikla
   Jäsenvaltioiden, joiden kalastusalukset kalastavat tämän sopimuksen nojalla, on ilmoitettava komissiolle kaikkien Norsunluurannikon kalastusvyöhykkeellä pyydettyjen kalakantojen saaliiden määrät yhteisön kalastusalusten kolmansien maiden vesillä ja avomerellä pyytämän saaliin valvonnasta annetun neuvoston asetuksen (ETY) N:o 2847/93 soveltamista koskevien yksityiskohtaisten sääntöjen vahvistamisesta 14 päivänä maaliskuuta 2001 annetussa komission asetuksessa (EY) N:o 500/2001 (2) säädettyjen yksityiskohtaisten sääntöjen mukaisesti.
   4 artikla
   Neuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti.

      Tehty Brysselissä 24 päivänä tammikuuta 2005.

            Neuvoston puolesta

            Puheenjohtaja

         F. BODEN

      (1)  EYVL L 379, 31.12.1990, s. 3, sopimus sellaisena kuin se on viimeksi muutettuna pöytäkirjalla Euroopan talousyhteisön ja Norsunluurannikon tasavallan Norsunluurannikon rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2003 väliseksi ajaksi (EYVL L 102, 12.4.2001, s. 3).

      (2)  EYVL L 73, 15.3.2001, s. 8.
    ---documentbreak---

               22.3.2005

               FI

               Euroopan unionin virallinen lehti

               L 76/3

         KIRJEENVAIHTONA TEHTY SOPIMUS
   Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2004 ja 30 päivän kesäkuuta 2007 väliseksi ajaksi tehdyn pöytäkirjan väliaikaista soveltamista koskeva kirjeenvaihtona tehty sopimus
   Arvoisa Herra,
   Viittaan 3 päivänä maaliskuuta 2004 Brysselissä parafoituun, kalastusmahdollisuudet ja taloudellisen korvauksen 1 päivän heinäkuuta 2004 ja 30 päivän kesäkuuta 2007 väliseksi ajanjaksoksi vahvistavaan pöytäkirjaan ja ilmoitan kunnioittavasti, että Norsunluurannikon hallitus on valmis soveltamaan tätä pöytäkirjaa väliaikaisesti 1 päivästä heinäkuuta 2004 alkaen siihen asti kun se tulee voimaan pöytäkirjan 10 artiklan mukaisesti, jos Euroopan yhteisö on valmis tekemään samoin.
   Tässä tapauksessa pöytäkirjan 3 artiklassa vahvistetun korvauksen ensimmäinen erä maksetaan ennen 31 päivää joulukuuta 2004.
   Pyydän Teitä ystävällisesti vahvistamaan, että Euroopan yhteisö hyväksyy tällaisen väliaikaisen soveltamisen.
   Pyydän Teitä ystävällisesti ilmoittamaan saneenne tämän kirjeen.
   Vastaanottakaa, Arvoisa Herra, korkeimman kunnioitukseni vakuutus.

         Norsunluurannikon hallituksen puolesta

   Minulla on kunnia ilmoittaa vastaanottaneeni seuraavan tänään päivätyn kirjeenne:

      ”Viittaan 3 päivänä maaliskuuta 2004 Brysselissä parafoituun, kalastusmahdollisuudet ja taloudellisen korvauksen 1 päivän heinäkuuta 2004 ja 30 päivän kesäkuuta 2007 väliseksi ajanjaksoksi vahvistavaan pöytäkirjaan ja ilmoitan kunnioittavasti, että Norsunluurannikon hallitus on valmis soveltamaan tätä pöytäkirjaa väliaikaisesti 1 päivästä heinäkuuta 2004 alkaen siihen asti kun se tulee voimaan pöytäkirjan 10 artiklan mukaisesti, jos Euroopan yhteisö on valmis tekemään samoin.
      Tässä tapauksessa pöytäkirjan 3 artiklassa vahvistetun korvauksen ensimmäinen erä maksetaan ennen 31 päivää joulukuuta 2004.
      Pyydän Teitä ystävällisesti vahvistamaan, että Euroopan yhteisö hyväksyy tällaisen väliaikaisen soveltamisen.”

   Minulla on kunnia vahvistaa, että Euroopan yhteisö hyväksyy tällaisen väliaikaisen soveltamisen.
   Vastaanottakaa, Arvoisa Herra, korkeimman kunnioitukseni vakuutus.

         Euroopan unionin neuvoston puolesta

   PÖYTÄKIRJA
   Euroopan talousyhteisön ja Norsunluurannikon tasavallan Norsunluurannikon rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2004 ja 30 päivän kesäkuuta 2007 väliseksi ajaksi
   1 artikla
   1.   Sopimuksen 2 artiklan perusteella myönnetyt kalastusmahdollisuudet ovat 1 päivänä heinäkuuta 2004 alkavana kolmivuotiskautena seuraavat:

               a)

               pohjakalojen (syvänmeren äyriäiset, pääjalkaiset ja pohjakalat) pakastustroolarit: 1 300 bruttotonnia (GT) (1) kuukaudessa vuosittaisena keskiarvona;

               b)

               vapapyydyksiä käyttävät tonnikala-alukset: 3 alusta;

               c)

               pintasiima-alukset: 11 alusta;

               d)

               nuottaa käyttävät tonnikala-alukset: 34 alusta.

         2.   Sopimuksen 4 artiklan 1 kohdan mukaisesti Euroopan yhteisön jäsenvaltion alukset voivat harjoittaa kalastusta Norsunluurannikon kalastusvyöhykkeellä vain, jos niillä on tämän pöytäkirjan mukaisesti ja liitteessä kuvattuja yksityiskohtaisia sääntöjä noudattaen myönnetty lisenssi.
   2 artikla
   Edellä 1 artiklassa tarkoitettuja kalastusmahdollisuuksia voidaan Euroopan yhteisön pyynnöstä laajentaa yhdessä sopien, jos Norsunluurannikon luonnonvarojen järkevää käyttöä ei vaaranneta.
   Tällöin 3 artiklan 1 kohdassa tarkoitettua taloudellista korvausta korotetaan vastaavasti kyseisen ajan mukaan suhteutettuna.
   3 artikla
   1.   Edellä 1 artiklassa määrätyistä kalastusmahdollisuuksista maksettavaksi taloudelliseksi korvaukseksi ja 4 artiklassa määrätyn alakohtaisen kalastuspolitiikan tueksi vahvistetaan 1 065 000 euroa vuodessa.
   2.   Taloudellinen korvaus tonnikalan kalastuksesta kattaa 9 000 tonnin vuosisaaliin Norsunluurannikon vesillä. Jos yhteisön alusten Norsunluurannikon vesillä pyytämät saaliit ylittävät tämän määrän, edellä mainittua summaa korotetaan samassa suhteessa. Yhteisön maksaman taloudellisen korvauksen kokonaismäärä ei kuitenkaan voi olla enempää kuin kaksinkertainen 1 kohdassa mainittuun määrään verrattuna.
   3.   Taloudellinen korvaus maksetaan vuosittain viimeistään kunkin pöytäkirjassa tarkoitetun vuoden 31 päivänä joulukuuta. Norsunluurannikon hallituksella on yksinomainen toimivalta päättää taloudellisen korvauksen käyttötarkoituksesta 4 artiklan mukaisesti.
   4 artikla
   1.   Sopimuspuolet sopivat tavoitteista, joihin ne pyrkivät Norsunluurannikon kalavarojen kestävän hoidon alalla. Edellä 3 artiklan 1 kohdassa määrätty taloudellinen korvaus kohdennetaan näiden tavoitteiden täyttämiseen tähtäävien toimien rahoittamiseen Norsunluurannikon hallituksen alakohtaisen ohjelman mukaisesti ja seuraavaa jaottelua noudattaen:

               a)

               sellaisten tieteellisten ohjelmien rahoitus, mukaan luettuna tutkimusaluksen toteuttama troolausmatka, joiden tarkoituksena on lisätä Norsunluurannikon kalastusvyöhykkeen kalavaroja ja biologiaa koskevia tietoja: 200 000 euroa;

               b)

               tuki kalastuksen seurantaan ja valvontaan, mukaan luettuna kalastusalusten satelliittiseurantajärjestelmän (VMS) käyttöönotto ennen tämän pöytäkirjan toisen voimassaolovuoden loppua: 280 000 euroa;

               c)

               kalastustilastojen parantaminen: 100 000 euroa;

               d)

               tuki Norsunluurannikon eläintuotannosta ja kalavaroista vastaavalle ministeriölle (jäljempänä ”ministeriö”) kalastuspolitiikan ja kalastuksen kehittämisstrategioiden toteuttamiseksi: 485 000 euroa.

         2.   Pöytäkirjan ensimmäisenä voimassaolovuonna kalastuksesta vastaava ministeriö tekee 4 artiklan 1 kohdassa määritellyistä toimista ja niille myönnettävistä vuotuisista määristä päätöksen monivuotisen alakohtaisen ohjelman mukaisesti. Sopimuksen 10 artiklassa määrätyn sekakomitean on hyväksyttävä kyseinen ohjelma, joka on toimitettava Euroopan komission Norsunluurannikon lähetystölle viimeistään 1 päivänä lokakuuta 2004.
   Pöytäkirjan toisesta voimassaolovuodesta alkaen ministeriö toimittaa Euroopan komission Norsunluurannikon lähetystölle viimeistään 1 päivänä lokakuuta 2005 ja 1 päivänä lokakuuta 2006 yksityiskohtaisen kertomuksen ohjelman täytäntöönpanosta ja tuloksista.
   Sopimuspuolet voivat yhdessä päättää 4 artiklan 1 kohdassa määrättyjä toimia koskevista muutoksista ja niihin liittyvistä määristä.
   Vuotuiset määrät maksetaan viimeistään kunkin vuoden 31 päivänä joulukuuta ministeriön ilmoittamalle ja Euroopan komission hyväksymälle pankkitilille sen jälkeen kun sekakomitea on hyväksynyt monivuotisen alakohtaisen ohjelman pöytäkirjan ensimmäisenä voimassaolovuonna ja täytäntöönpanokertomuksen seuraavina kahtena vuonna.
   Sekakomitea kokoontuu viimeistään neljän kuukauden kuluttua pöytäkirjan tekopäivästä eli viimeistään pöytäkirjan jokaisen voimassaolovuoden 1 päivänä marraskuuta.
   Euroopan komissio voi pyytää ministeriöltä lisätietoja täytäntöönpanokertomuksen tuloksista.
   5 artikla
   Jos Euroopan yhteisö jättää täyttämättä jonkin 3 ja 4 artiklassa määrätyistä taloudellisista velvoitteistaan, se voi johtaa kalastussopimuksesta Norsunluurannikolle johtuvien velvoitteiden väliaikaiseen lakkaamiseen.
   6 artikla
   Jos jokin vaikea tilanne, luonnon aiheuttamia tilanteita lukuun ottamatta, estää kalastustoiminnan harjoittamisen Norsunluurannikon kalastusvyöhykkeellä, Euroopan yhteisö voi keskeyttää taloudellisen korvauksen maksamisen sen jälkeen kun sopimuspuolet ovat neuvotelleet asiasta etukäteen.
   Taloudellisen korvauksen maksamista jatketaan, kun tilanne on normalisoitunut ja sopimuspuolet ovat yhdessä sopineet, että kalastustoimintaa voidaan jatkaa.
   Yhteisön aluksille sopimuksen 4 artiklan mukaisesti myönnettyjen lisenssien voimassaoloaikaa pidennetään kalastustoiminnan keskeytymistä vastaavalla ajalla.
   7 artikla
   Korvataan Euroopan talousyhteisön ja Norsunluurannikon tasavallan välisen Norsunluurannikon rannikon edustalla harjoitettavasta kalastuksesta tehdyn sopimuksen liite tämän pöytäkirjan liitteellä.
   8 artikla
   Euroopan komissio ja Norsunluurannikon viranomaiset toteuttavat kaikki tarvittavat toimenpiteet kalavarojen tilan arvioimiseksi.
   Tässä tarkoituksessa perustetaan yhteinen tiedekomitea, joka kokoontuu säännöllisesti vähintään kerran vuodessa. Komitea koostuu sopimuspuolten yhdessä valitsemista tutkijoista.
   Tarvittaessa sopimuspuolet kuulevat toisiaan sopimuksen 10 artiklassa määrätyssä sekakomiteassa muuttaakseen yhdessä kalastusmahdollisuuksia ja -edellytyksiä tiedekomitean päätelmien ja parhaiden käytettävissä olevien tieteellisten lausuntojen perusteella.
   9 artikla
   Kansainvälisen työjärjestön (ILO) julistusta työelämän perusperiaatteista ja -oikeuksista sovelletaan täysimääräisesti Euroopan yhteisön aluksille otettuihin merimiehiin. Erityisesti kysymykseen tulevat järjestäytymisvapaus ja työntekijöiden kollektiivisen neuvotteluoikeuden tosiasiallinen tunnustaminen sekä syrjimättömyys työmarkkinoilla ja ammatin harjoittamisen yhteydessä.
   Paikallisten merimiesten työsopimukset, joista yksi kappale annetaan sopimuksen allekirjoittajille, laaditaan varustajien edustajan/edustajien ja merimiesten ja/tai heidän ammattiyhdistystensä taikka edustajiensa välillä yhdessä paikallisten toimivaltaisten viranomaisten kanssa. Nämä sopimukset takaavat merimiehille heihin sovellettavan sosiaaliturvajärjestelmän edut, joihin kuuluvat henki-, sairaus- ja tapaturmavakuutus. Paikallisten merimiesten palkkausehdot eivät voi olla huonommat kuin ne, joita sovelletaan kalastussopimuksen allekirjoittajavaltion miehistöihin, eivätkä missään tapauksessa ILO:n vaatimuksia huonommat.
   Jos työnantajana on paikallinen yritys, työsopimuksessa on mainittava varustajan ja lippuvaltion nimi.
   Lisäksi varustaja takaa alukselle otetuille merimiehille samanlaiset elin- ja työolot kuin on Euroopan yhteisön merimiehillä.
   10 artikla
   Tämä pöytäkirja tulee voimaan sen allekirjoittamispäivänä.
   Sitä sovelletaan 1 päivästä heinäkuuta 2004.

      (1)  Sellaisena kuin se määritellään 20 päivänä joulukuuta 2002 annetussa neuvoston asetuksessa (EY) N:o 2371/2002 (EYVL L 358, 31.12.2002, s. 59).